## Izmjene i dopune Naputka za subvencioniranje domaćeg organiziranog turističkog prometa u 1999. godini

### NN 43/1999 (5.5.1999.), Izmjene i dopune Naputka za subvencioniranje domaćeg organiziranog turističkog prometa u 1999. godini

# MINISTARSTVO TURIZMA

## IZMJENE I DOPUNE

**NAPUTKA ZA SUBVENCIONIRANJE DOMAĆEG ORGANIZIRANOG
TURISTIČKOG PROMETA
U 1999. GODINI (objavljenog u »Narodnim novinama«
br. 12. od 4. veljače 1999.)**

1. U Naputku za subvencioniranje domaćeg organiziranog turističkog
prometa u 1999. godini u točkama I, II, III, IV, i V riječi
»14 tjedana« mijenjaju se riječima »10 tjedana«.

2. U točki II OBUHVAT SUBVENCIONIRANIH PODRUČJA
I RAZDOBLJE SUBVENCIONIRANJA dodaje se nova alineja koja glasi:

»Za područje županija Zadarske, Šibensko-kninske,
Splitsko-dalmatinske i Dubrovačko-neretvanske, te sve kontinentalne
županije subvencije se primjenjuju i u razdoblju od 12. srpnja
do 24. kolovoza 1999. godine.«

3. U točki III AUTOBUSNI PRIJEVOZ dodaje se nova alineja
koja glasi:

Þ »za autobusni prijevoz
za županije Zadarsku, Šibensko-kninsku i Splitsko-dalmatinsku
subvencije se ostvaruju i u razdoblju od 12. srpnja do 24. kolovoza
1999. godine

Þ za autobusni prijevoz za Dubrovačko-neretvansku
županiju u razdoblju od 5. svibnja do 31. prosinca 1999.
godine ostvaruje se subvencija u iznosu:

- za autobus od 25 - 39 sjedala 2,00 kn/po km

- za autobus od 40 - 60 sjedala 3,00 kn/po km

- za autobus s više od 60 sjedala 4,50 kn/po km.«

4. U točki IV POMORSKI PRIJEVOZ alineja

»25% od stvarno plaćenog računa prijevozniku
za polaske od 1. siječnja do 11. srpnja i od 25. kolovoza
do 31. kolovoza odnosno za programe koji traju najmanje 14 tjedana
u kontinuitetu«

mijenja se i sada glasi:

»25% od stvarno plaćenog računa prijevozniku
po putniku za polaske od 1. siječnja do 11. srpnja i od
25. kolovoza do 31. prosinca, odnosno za programe koji traju najmanje
10 tjedana u kontinuitetu

- Za Zadarsku, Šibensko-kninsku, Splitsko-dalmatinsku i Dubrovačko-neretvansku
ostvaruju se subvencije i u razdoblju od 12. srpnja 1999. do 24.
kolovoza 1999. godine.«

5. Točka V ZRAČNI PROMET mijenja se i glasi:

»Subvenciju u zračnom prometu Agencija može ostvariti
za zakup zrakoplova na cijelo, dijela zrakoplova na cijelo ili
najmanje 10 putnika na redovnim linijama, izuzev na redovnim linijama
za Dubrovnik.

Visina subvencije po dovezenom putniku iznosi:

*1. Zakup zrakoplova na cijelo (charteri):*

(a) Programi za polaske u predsezoni (1. siječanj - 11.
srpanj) i polaske u posezoni (25. kolovoz - 31. prosinac 1999.)
izuzev za Zadarsku, Šibensko-kninsku, Splitsko-dalmatinsku
i Dubrovačko-neretvansku županiju:

- za jednokratne (ad hoc) programe i za programe u trajanju od
5 tjedana ukupno u predsezoni i posezoni, s najmanje jednim dolaskom
tjedno u istu zračnu luku

180,00 kn po putniku za sva odredišta osim odredišta
na otocima

200,00 kn po putniku za sva odredišta na otocima, uključivo
i poluotok Pelješac

- za programe u trajanju od 6 do 10 tjedana ukupno u predsezoni
i posezoni, s najmanje jednim dolaskom tjedno u istu zračnu
luku

200,00 kn po putniku za sva odredišta osim odredišta
na otocima

240,00 kn po putniku za sva odredišta na otocima, uključivo
i poluotok Pelješac

- za programe u trajanju od 11 i više tjedana ukupno u predsezoni
i posezoni, s najmanje jednim dolaskom tjedno u istu zračnu
luku

250,00 kn po putniku za sva odredišta osim odredišta
na otocima

300,00 kn po putniku za sva odredišta na otocima, uključivo
i poluotok Pelješac

Þ za Zadarsku, Šibensko-kninsku,
Splitsko-dalmatinsku i Dubrovačko-neretvansku županiju:

250,00 kn po putniku za sva odredišta osim odredišta
na otocima

300,00 kn po putniku za sva odredišta na otocima, uključivo
i poluotok Pelješac

b) Programi za polaske u razdoblju od 12. srpnja do 24. kolovoza
1999.:

Þ za Dubrovačko-neretvansku
županiju:

250,00 kn po putniku za sva odredišta osim odredišta
na otocima

300,00 kn po putniku za sva odredišta na otocima, uključivo
i poluotok Pelješac

Þ za Zadarsku, Šibensko-kninsku,
Splitsko-dalmatinsku županiju

180,00 kn po putniku za sva odredišta osim odredišta
na otocima

220,00 kn po putniku za sva odredišta na otocima, uključivo
i poluotok Pelješac

Ministarstvo turizma će isplaćivati subvenciju za
naprijed navedene programe po dostavljanoj dokumentaciji (zahtjevima)
tijekom realizacije Programa u iznosu od 180,00 kuna po dovezenom
putniku (220,00 kuna za destinacije na otocima). Nakon realizacije
posljednje rotacije Ministarstvo turizma će izvršiti
konačni obračun i utvrditi razliku između isplaćenog
i pripadajućeg iznosa zavisno o trajanju Programa, te razliku
naknadno isplatiti Agenciji.

c) Programi u trajanju od najmanje 10 tjedana u kontinuitetu

- za programe u trajanju od najmanje 10 tjedana u kontinuitetu
s najmanje jednim dolaskom tjedno u istu zračnu luku u
bilo kojem razdoblju tijekom 1999. godine.

250,00 kn po putniku za sva odredišta osim odredišta
na otocima

300,00 kn po putniku za sva odredišta na otocima, uključivo
i poluotok Pelješac

Zahtjevi za subvencije za programe koji traju najmanje 10 tjedana
u kontinuitetu podnose se nakon završetka cijelog Programa
zasebno za svaku zračnu liniju i svaku vožnju.

Subvencija se ne može ostvariti za autobusne transfere od
zračnih luka do mjesta početka korištenja usluge.

Zahtjev za subvenciju podnosi se i označava rastućim
brojem zasebno za svaku zračnu liniju i svaku vožnju.

Ako više Agencija koristi isti zrakoplov zakupljen na cijelo,
zahtjev za subvenciju podnosi Agencija zakupoprimac sa cjelokupnom
dokumentacijom od svih organizatora.

Iznimno, zahtjev za subvenciju može podnijeti svaka Agencija
zasebno uz pismenu suglasnost Agencije koja je zakupila zrakoplov
na cijelo.

Agencija koja je zakupila zrakoplov na cijelo ili dio zrakoplova
na cijelo subvenciju ostvaruje prema ostvarenom broju dovezenih
putnika.

*2. Redovne domaće zračne linije*

Na redovnim domaćim zračnim linijama (osim za Dubrovnik)
u propisanom razdoblju za grupu od najmanje 10 putnika koji koriste
odmorišne programe. Agencija može ostvariti subvenciju
u visini od 180,00 kuna po putniku, odnosno 220,00 kn po putniku
za odredište na otoke.

*Redovne domaće zračne linije za Dubrovnik*

Visina subvencije iznosi:

20% cijene povratne karte svake primjenjive tarife ekonomske
klase domaćeg prijevoznika

Subvenciju na redovnim linijama mogu ostvariti svi putnici za
boravke od najmanje 4 dana u razdoblju od 1. veljače do
31. svibnja i od 1. listopada do 1. prosinca 1999., te najmanje
7 dana u razdoblju od 1. lipnja do 30. rujna 1999.

Subvenciju putnici ostvaruju prilikom kupnje karte kod domaćeg
zračnog prijevoznika. Način subvencioniranja Ministarstvo
turizma ugovorno utvrđuje sa domaćim zračnim
prijevoznikom.

Ovu subvenciju na redovnim linijama mogu koristiti i Agencije
za odmorišne programe, školske izlete i programe odmora
umirovljenika ako ispunjavaju za njih propisanu dužinu boravka
i razdoblje subvencioniranja za najmanje 10 putnika u grupi. Prilikom
kupnje karte za školske izlete potrebno je predočenje
potvrde škole.

Agencija koja je dobila subvenciju na redovnoj zračnoj
liniji za Dubrovnik prilikom kupnje karte kod Croatia Airlinesa
nema pravo na subvenciju po nikakvoj drugoj osnovi.«

Klasa: 421-03/99-01/02
Urbroj: 529-04/99-2
Zagreb, 3. svibnja 1999.

Ministar
**Ivan Herak,** v. r.

Izmjene i dopune, NN 43/1999-857